Kino (grupa)
Šis raksts ir par rokgrupu. Par citām jēdziena Kino nozīmēm skatīt nozīmju atdalīšanas lapu. Kino (krievu: Кино́) bija viena no populārākajām 1980. gadu PSRS rokgrupām. Dibināta 1981. gadā Ļeņingradā. Grupas muzikālais līderis bija Viktors Cojs, pēc kura nāves 1990. gadā grupa beidza pastāvēt. Stilistiski "Kino" mūzika ir tuva postpankrokam un jaunajam vilnim. Pēc izjukšanas grupas popularitāte nemazinājās, un tā kļuva par kulta grupu ne tikai Krievijā, bet arī daudzās bijušās PSRS republikās.